# באטמן מתחיל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
באטמן מתחיל

באטמן מתחיל (Batman Begins) הוא שמו של סרט קולנוע אמריקאי המבוסס על דמות הקומיקס המצליחה "באטמן" שהומצאה על ידי בוב קיין וביל פינגר. הסרט יצא למסכי הקולנוע ב-15 ביוני, 2005, בוים על ידי כריסטופר נולן ונכתב על ידי נולן עצמו בשיתוף דייוויד גיואר.

למרות שזהו הסרט החמישי בסדרת "באטמן" שהחלה ב-1989, הסרט אינו מהווה המשך עלילתי לשאר הסרטים בסדרה. הסרט הוא סרט העומד בפני עצמו ומתמקד בצד האפל של באטמן, בילדותו, באופיו, ותהליך הפיכתו לאדם שהוא. הקשר היחידי בין הסרט זה לסרטים הקודמים הוא שהוא מבוסס על דמותו של גיבור הקומיקס באטמן. וכנראה גם הוא כמו הסרט מ-1989, פותח סדרת סרטי באטמן חדשה.

## [עריכה] עלילת הסרט

| פרטי עלילה ("ספוילרים") מופיעים בהמשך.

הסרט "באטמן מתחיל" חוקר את מקורותיה של האגדה של באטמן והסיבות להפיכתו של "האביר האפל" למגן העיר גותהאם. ברוס ויין Bruce Wayne (באטמן שמאחורי המסכה, בגילומו של הילד ג'וס לואיס) בן השמונה נופל לתוך באר הרוסה בעת ששיחק עם חברתו הצעירה רייצ'ל דוויז (אמה לוקהארט) ומותקף שם על ידי עטלפים .לאחר שאביו, תומאס ווין (לינוס רוץ'), מחלץ אותו מתוך הבאר, ברוס חווה סיוטים על עטלפים.

לילה אחד, משפחת וויין הולכת לאופרה, שם ברוס נבהל כאשר רקדנים על הבמה מזכירים לו עטלפים. ברוס בוכה בפני אביו והמשפחה עוזבת את האופרה דרך היציאה האחורית אל סמטה אפלה, שם הם פוגשים במחוסר בית חמוש באקדח המאיים על תומאס ודורש את כספו. לאחר שתומאס מנסה לדבר עם מחוסר הבית, הוא יורה בו ובאישתו ומותיר את ברוס הצעיר לבדו בסמטה.

לאחר שבילה את הלילה בתחנת המשטרה, בחברתו של הסמל ג'ים גורדון (גרי אולדמן), מתגלה לצופים שהרוצח - ג'ו צ'יל - נתפס. ברוס נלקח לאחוזת וויין על ידי המשרת של המשפחה, אלפרד פניוורת' (מייקל קיין) שמגדל אותו.

14 שנים לאחר מכן, ברוס הופך לגבר צעיר (כריסטיאן בייל), שחוזר מהאוניברסיטה לשימוע של רוצח הוריו. הרוצח חותם על עסקה עם המשטרה נגד "בוס" הפשע של העיר, כרמין פלקוני (טום וילקינסון). רייצ'ל דוויז המבוגרת (קייטי הולמס) היא כעת עורכת דין בגותהאם, ועליה להגן על הרוצח ולהוציא אותו לחופשי, מה שכמובן מכעיס את ברוס עד מאד. הרוצח מזוכה במשפטו, ברוס מתכנן לירות ברוצח באקדח אותו הבריח למשפט, אך הרוצח נרצח עוד לפני שברוס מספיק לעשות זאת על ידי המאפיה של פלקוני. ברוס מתעמת עם פלקוני ומבין מיהם הכוחות השולטים בעיר.

ברוס בורח מגותהאם בספינה ונוסע סביב העולם במשך 7 שנים. הוא לומד להילחם ברשע כשהמוטו שלו הוא "להפחיד את אלה שמפחידים את החלשים". שבע שנים לאחר בריחתו של ברוס, הוא נעצר על ידי המשטרה הסינית לאחר שפרץ למפעל של "תעשיות וויין" בסין. בכלא הוא נפגש עם "הנרי דוקארד" (ליאם ניסן), שמייצג את ראס-אל-גול (קן ווטבי), מפקד "ליגת הצללים" - צבא נינג'ות מסתורי שמתאמן כדי להביא לעולם צדק קיצוני. ברוס משוחרר מהכלא בעזרת דוקארד ויוצא לחפש את "ארמון הצללים" שנמצא בהימלאיה. שם הוא לומד את דרך הנינג'ות ודרכי הלחימה שלהם.

לאחר האימונים שלו, ראס אל-גול מספר לברוס שהוא חייב להוביל את צבא הצללים לגותהאם ולהרוס אותה, כי העיר היא מקור הרוע. ברוס מסרב לכך, נלחם נגד ראס אל-גול וצבאו,ושב לגותהאם. שם הוא נהפך ל"באטמן", גיבור על עם מסכת עטלף שמתשמש בכוחו, חוכמתו ומכשירים טכנולוגיים כדי להילחם בכוחות הרשע ששולטים בעיר.

ברוס מגלה שאותה באר שלתוכה הוא נפל לפני שנים רבות, מכילה בתוכה מערה ענקית. ברוס הופך את המערה ל"מערת העטלף", בסיסו הסודי.

החליפה החדשה

ב"ויין תעשיות" ברוס פוגש את המדען לוצ'יוס פוקס (מורגן פרידמן) ומקבל ממנו חליפת שריון שלאחר מכן הופכת לחליפת העטלף, גלימה שיכולה לאפשר באטמן לדאות, רובה חבלים וחגורת טכנולוגיות שעוזרים לבאטמן במלחמה נגד הרשע, ולבסוף את מכונית העטלף, שבסרט היא מיני-טנק או ליתר דיוק, ג'יפ צבאי כבד.

באטמן נלחם כנגד פלקוני ודוקטור ג'ונתן קריין (קיליאן מורפי), המשתמש בסם מיוחד כדי לגרום ליריביו לפחד. קריין לובש מסכת דחליל וכך הוא נקרא "הדחליל".

בזמן המלחמה מול הרשע, באטמן מגלה שראס אל-גול האמיתי הוא דוקארד, וברצונו להשתמש בסם של "הדחליל" כדי להרוס את העיר כולה. ראס אל-גול שורף את אחוזת ויין ומותיר את ברוס למות. חייו ניצלים על ידי אלפרד והשוטר הלא מושחת היחיד בעיר, ג'ים גורדון.

לבסוף באטמן נלחם מול צבא הצללים ומביס אותם, נלחם נגד אנשי גותאם המפוחדים ולבסוף מתעמת עם דוקארד ומביס אותו. רייצ'ל מצטרפת לקרב נגד הרשע ומצליחה להביס את "הדחליל".

לאחר חיסול צבא הצללים, ברוס לוקח פיקוד על "תעשיות וויין" והופך את לוציוס פוקס לסגנו. לאחר שברוס מחליט לשקם את אחוזת וויין ולבנות אותה בהתאם למערת העטלף, ברוס פוגש את רייצ'ל, היא מספרת לו שהיא גילתה את זהותו והיא תחכה ל"ברוס ווין" האמיתי שישוב. גורדון הופך למפקד הראשי של משטרת גותהאם ומודה לבאטמן על מעשיו.

גורדון מספר לבאטמן שפושע שברח מכלא "ארקהם" מסתובב חופשי ומשאיר אחריו מעין כרטיס ביקור בצורת קלף "ג'וקר", רמז לסרט הבא.

## [עריכה] שחקנים

- כריסטיאן בייל - ברוס ויין (באטמן)
- מייקל קיין - אלפרד פניוורת'
- ליאם ניסן - ראס-אל-גול (הנרי דוקארד)
- קייטי הולמס - רייצ'ל דוז
- גארי אולדמן - רב פקד ג'יימס גורדון
- מורגן פרידמן-לוצ'יוס פוקס
- קיליאן מורפי - ד"ר ג'ונתן קריין/הדחליל
- רוג'ר האורס - וויליאמס ארל
- טום ווילקינסון-קרמני פלקוני
- קן ווטבי - ראס אל-גול המזויף
- ג'ו צ'יל-ריצ'רד ברייק
- ליינוס רוץ'-תומס ויין
- שרה סטיוארט-מרת'ה ויין
- טים בות'-ויקטור זסס

## [עריכה] כלי נשק

כמו בכל סרט "באטמן", יש לאיש העטלף מגוון של כלי נשק שעוזרים לו להילחם מול הרשע. ב"באטמן מתחיל" מוצג מגוון של כלי נשק שמתאימים לשנת 2005:

- החליפה : המסורת בסרטי באטמן כבר הפכה לחוק, החליפה של באטמן חייבת להיות משוריינת. בגרסה של נולן החליפה של באטמן היא גם שריון גוף המסוגל לבלום כדורים. החליפה יוצרה במקור למען צבא ארצות הברית, באטמן שאל את החליפה מ"תעשיות וויין" בעילום שם, כך גם כל שאר החפצים וכלי הנשק שלו.

  סמל העטלף המסורתי שאמור להופיע על החזה של העטלף גם שונה. בדרך כלל הוא היה עיגול צהוב שהיה רקע לסמל עטלף שחור קטן על החזה של באטמן, בסרט זה יש סמל של עטלף שחור גדול שמתפרס על כל החזה,ללא רקע.

- לבאטמן יש גלימה שחורה וארוכה המזכירה כנפי עטלף היכולה להפוך לדאון באמצעות השריית זרם חשמלי. הגלימה מאפשרת לבאטמן לדאות בין גגות העיר.
- החגורה של באטמן גם שונתה, הצבע של החגורה הפך לצהוב כהה. החגורה במקור היא ריתמה שנועדה לטיפוס ערים וכוללת כננת אוטומטית שנועדה להשתלב עם רובה-חבלים. באטמן הפך אותו לחגורת הנשק שלו למלחמה בפשע. בחגורת הפטנטים שלו נושא באטמן כלי נשק רבים כגון רובי-חבלים, באטרנגים (בומרנג המעוצב כמו עטלף), באטרנגי נפץ, רימוני גז ואמצעים אלקטרוניים שונים.
- הכפפות של באטמן עברו שיפוץ. את הכפפות הוא לקח מ"תעשיות וויין" והן יכולות להפוך את הגלימה שלו לדאון (על ידי השריית מתח חשמלי), אז הוא יכול לדאות. הכפפות שחורות לפי המסורת. עליהן באטמן מלביש מגיני זרועות עם שלושה סכינים חדים על כל אחד, אותם הוא "גנב" מליגת הצללים.

באטמוביל 2005

- באטמוביל : לפי מיטב המסורת מכונית העטלף אמורה להיות מכונית ספורט דמוית עטלף, אך הגרסה של נולן לבאטמוביל היא מיני-טנק או רכב שטח ענקי וכבד שנוצר על ידי הצבא ובאטמן לקח אותו מ"תעשיות וויין".

## [עריכה] גז הפחד

בסרט הזה מפותח גז מיוחד הגורם לאדם הנחשף לו לפחד. האדם מדמיין את הדבר הכי מפחיד לו והוא עלול לצאת מדעתו. הגז נוצר מפרח נדיר שגודל על הרים קפואים באסיה. ליגת הצללים של ראס-אל-גול הייתה הראשונה שהבינה זאת והחלה לייצר אותו. ליגת הצללים משתמשת בגז בתור מבחן מעבר לנינג'ה המתלמדת במקדש הנינג'ות. ברוס הצליח לעבור את המבחן, אבל לא הצליח להתגבר על הפחד שלו מעטלפים. ד"ר קריין ייצר פס יצור ענקי של הגז כאשר הגז עובר מאסיה לגותאם בספינה לא חוקית והגז מוחבא בתוך שקיות סמים. קריין ייצר את הגז בבית המשוגעים שלו והשתמש עליו על חוליו ועל אנשים אחרים. כשבאטמן נפגע מהגז,לוצ'יוס פוקס הצליח לייצר נוגדן שמבטל את ההשפעה. אדם הנחשף לגז עלול לצאת מדעתו או אפילו למות. הגז הזה לא קיים במציאות.

## [עריכה] סרט ההמשך

ביוני 2006 דווח שבאטמן מתחיל יקבל סרט המשך הנקרא "האביר האפל". הסרט יציג את הג'וקר,דו-פרצוף והפינגווין. הסרט יעלה למסכים ב2008.

## [עריכה] קישורים חיצוניים

- באטמן מתחיל, במסד־הנתונים הקולנועיים IMDb (אנגלית)
- האתר הרשמי של הסרט
- האתר הרשמי של משחק המחשב בעקבות הסרט

מקור: http://he.wikipedia.org../../../%D7%91/%D7%90/%D7%98/%D7%91%D7%90%D7%98%D7%9E%D7%9F_%D7%9E%D7%AA%D7%97%D7%99%D7%9C.html

קטגוריות: סרטים אמריקאיים | סרטי הרפתקאות | סרטי מדע בדיוני | סרטי מתח | סרטי פעולה | סרטי פשע | באטמן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Dansk
- Deutsch
- Español
- فارسی
- Suomi
- Français
- Italiano
- 日本語
- Lietuvių
- Nederlands
- Norsk (bokmål)
- Português
- Slovenčina
- Shqip
- Svenska
- 中文